Edith Roger

Edith Roger (født 29. mai 1922 i Son, død 24. februar 2023) var en norsk danser, koreograf og teaterinstruktør.

Faren drev bilverksted og de flyttet til Oslo der Edith lærte klassisk ballett hos Rita Tori (1908–1967) og under den andre verdenskrig litt fridans hos Gerd Kjølaas (1909–2000). Roger debuterte som danser i 1945 hos Kjølaas, men hadde også egne oppsetninger i Stavanger dette frigjøringsåret og ble engasjert ved revyen Chat Noir. Derpå var hun ved den Birgit Cullberg-ledete Svenska Dansteatern til 1948 da hun ble med i Ny Norsk Ballett. Fra 1958 var hun ved den nystartede Operaballetten på Den Norske Opera, der hun ble den førsteJens H. Stemland, Lille ridder Edith i VG den 8. mars 1985. med avskjedsforestilling i den Kjølaas-koreograferte Markisen, oppført i oktober 1964.Teatrene i dag. Entre: Jan Bull—Sorti: Edith Roger i VG den 1. oktober 1964. Hun danset videre, og var Mor Åse i NRK-produksjonen over Birgit Cullbergs Peer Gynt-ballett i 1966.Engler, jo de finnes i VG den 8. november 1965.

Hun er også kjent for sitt arbeide som koreograf, blant annet ved Festspillene i Bergen i 1958 og 1969. Fra 1967 til 1997 var hun instruktør ved Nationaltheatret, og ble omtalt som en fornyer av norsk regikunst.

I 1985 ble Roger utnevnt til ridder av 1. klasse av St. Olavs Orden. I 2002 fikk hun Norsk kulturråds ærespris.

 Priser 
 1985 Ridder 1. klasse av St. Olavs Orden
 2002 Norsk kulturråds ærespris
 2005 Senter for Dansekunsts Ærespris
 2010 Heddas ærespris

 Referanser 

 Eksterne lenker 


Kategori:Norske dansere
Kategori:Norske operaregissører
Kategori:Norske sceneinstruktører
Kategori:Riddere av 1. klasse av St. Olavs Orden
Kategori:Vinnere av Heddaprisen
Kategori:Norske hundreåringer
Kategori:Personer fra Vestby kommune